ทางเท้าในสุขุมวิท 23 ถูกรื้อเพื่อปรับปรุงมาเป็นระยะเวลานานมากกว่า 1 เดือนเต็ม (ฝั่งขาเข้ารื้อทำตั้งแต่เดือน ก.พ. / ฝั่งขาออกเริ่มรื้อวันที่ 2 มี.ค.) จนบัดนี้ยังคงติดตั้งพื้นไม่เรียบร้อย มีร่องมีความต่างระดับและวัสดุก่อสร้างกองตลอดแนว ผู้สัญจรอาจเกิดอุบัติเหตุ วัสดุก่อสร้างที้กองไว้เรี้ยราดเริ่มแตกหักเสียหายทั้งที่ยังไม่ได้ถูกใช้งาน และพื้นที่ยังทำไม่เสร็จก็กลายเป็นที้ทิ้งขยะทั้งสกปรกและส่งกลิ่นเหม็น 

อยากขอให้ทางเขตมีกำหนดเวลาการทำงานให้แล้วเสร็จให้ชัดเจนค่ะ อุตส่าห์มีแนวคิดที่ดี ทำทางเดินที่ดี แต่กลับกลายเป็นเหมือนกับดักให้คนสะดุด // อยากให้ออกกฏและตักเตือนผู้ประกอบการร้านอาหารต่างๆ ในซอย เรื่องความสะอาดหน้าพื้นที่ของตัวเอง เพราะนำขยะมากองบนทางเดินสาธารณะแต่ไม่มาช่วยดูแลความสะอาด ไม่ควรโยนให้เป็นหน้าที่ฝ่ายเทศกิจมาทำความสะอาดให้ค่ะ พื้นที่กองถุงขยะไม่ควรออกมาอยู่บนทางเท้าสาธารณะแต่แรกด้วยซ้ำ